
Z A P I S N I K

13. (trinaeste) sjednice Vijeća Gradske četvrti Novi Zagreb - istok,

održane u ponedjeljak, 23. svibnja 2022. 

Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93, s početkom u 19,00  sati.
Nazočni članovi Vijeća Gradske četvrti Novi Zagreb - istok: Tonko Bogovac, Sandra Kapetanović Bitići, Branka Čižmešija, Olgica Gavrilović, Svjetlana Lugar, Iskra Mandarić, Davor Matković, Matej Mišić, Vanja Mojzeš, Ružica Palijan, Vjeran Šarić, Jadranka Šlipogor, Milivoj Vrban i Alena Rosandić – Vujnović.
Nenazočni članovi Vijeća Gradske četvrti Novi Zagreb - istok: 
Zvonimir Rukavina, Andrej Vidatić,  Kristijan Cindrić, Tihomir Vedriš i Marko Dvorski.
OSTALI NAZOČNI:
· Suzana Ječ, voditeljica PO Novi Zagreb - istok
· Mateo Peša, viši stručni suradnik 

· Petra Crnko, stručna suradnica
· Goran Stepić - Komunalno redarstvo

Sjednicu otvara Tonko Bogovac, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 14 od 19 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku s 12. sjednice Vijeća Gradske četvrti Novi Zagreb - istok. 
Budući da nema primjedbi na zapisnik sa 12. sjednice, Vijeće Gradske četvrti Novi Zagreb – istok jednoglasno (14 „za“) usvaja zapisnik sa 12. sjednice vijeća.
USVAJANJE DNEVNOG REDA
Zatim otvara raspravu o prijedlogu dopune dnevnog reda točkama:
8. Zaključak o problemu prometa oko Betinske i Masleničke ulice u naselju Veliko Polje, donosi se 

9. Zaključak o „Zabrani parkiranja i pješački prijelaz pred Ulice Brune Bušića 5-7“, donosi se

10. Informacija od komunalnog redarstva o broju svinja u Gradskoj četvrti

Članovi Vijeća jednoglasno (14 „za“) prihvaćaju dopunu dnevnog reda pod ranije navedenim točkama. 
Nakon rasprave, Vijeće Gradske četvrti Novi Zagreb - istok većinom glasova (14 „za“) donosi sljedeći:
D N E V N I  R E D:

1. Objedinjeni zaključci prema gradskim uredima, donose se
2. Objedinjeni zaključci prema Zagrebačkom holdingu – Podružnica Zrinjevac, donose se
3. Objedinjeni zaključci prema Zagrebačkom holdingu – Podružnica Čistoća, donose se
4. Inicijativa 1POSTOZAGRAD za provođenje javnog natječaja za tipski model zagrebačke javne česme, zaključak, donosi se
5. Zaključak o davanju mišljenja na Prijedlog statutarne odluke o izmjenama i dopunama Statuta GZ, donosi se 

6. Zaključak o davanju mišljenja na Prijedlog odluke  o osnivanju Savjeta za socijalnu skrb, donosi se
7. Zaključak o davanju mišljenja na Akcijski plan energetske učinkovitosti 2022.-2024., donosi se
8. Zaključak o problemu prometa oko Betinske i Masleničke ulice u naselju Veliko Polje, donosi se 

9. Zaključak o „Zabrani parkiranja i pješački prijelaz pred Ulice Brune Bušića 5-7“, donosi se

10. Informacija od komunalnog redarstva o broju svinja u Gradskoj četvrti

11. Pitanja, prijedlozi i obavijesti

Ad 1. Objedinjeni zaključci vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno  (14 „za“) donijeli

Z A K L J U Č A K 

o objedinjenim zaključcima vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz sljedeće napomene:

VMO BUZIN
Zaključak o prijedlogu lokacija za postavljanje tipkala za pješake

Zaključak o prijedlogu lokacija za upuštanje rubnog kamena

VMO DUGAVE
Zaključak o zahtjevu za zamjenu stupova javne rasvjete radi dotrajalosti i opasnosti urušavanja   

· Vijeće Gradske četvrti Novi Zagreb – istok predlaže da se zaključak nadopuni tekstom „na svim prilaznim cestama u Dugavama“
VMO HRELIĆ
	Zaključak o preusmjeravanju ulica Draganići i Havidićeva

	Zaključak o za preusmjeravanje ulice Planićeva i Dedovići

	Zaključak za usporavanje prometa na križanju Seisselove i Hrelićke ulice


VMO JAKUŠEVEC

Zaključak o požurnici za saniranje krova u MS Jakuševec 
Zaključak o mogućnosti iscrtavanja pješačkog prijelaza na križanju Ulice Kamenarka i Ulice svetog Roka na području MO Jakuševec i nastavku rekonstrukcije Ulice Kamenarka
VMO SLOBOŠTINA

Zaključak o iscrtavanju parkirnih mjesta u Ulici Stjepana Gradića 1-13
VMO SREDIŠĆE

	

	Zaključak o parkingu ispred OŠ Središće

	Zaključak o iscrtavanju parkirnih mjesta s istočne strane zgrade na adresi Brune Bušića 38-42

	Zaključak o postavljanju stupića i vertikalne signalizacije na požarnim putevima oko stambene zgrade na adresi: Stonska 1, 1A, Vojina Bakića 1 i Julija Knifera 2

	Zaključak o iscrtavanju pješačkog prijelaza na adresi Brune Bušića 38-42

	Zaključak o postavljanju kamera na parking i postavljanje drugačijeg tipa stupića zbog nepropisnog parkiranja oko Bundek centra


VMO TRAVNO

	Zaključak o zamjeni ili uređenju postojeće oglasne ploče na trgiću sjeverno od platoa Mamutice

	Zaključak o obnovi rukohvata na platou slušalice BM 12-24

	Zaključak o doradi zaključka o uređenju igrališta za Rugby klub Novi Zagreb

	Zaključak o postavljanju znaka zabrane odlaganja krupnog otpada kod Kopernikove 7
Zaključak o zahtjevu za uređenjem i regulacijom parkirališne zone za potrebe OŠ Gustava Krkleca

Zaključak o odobrenju zahtjeva za uređenje igrališta zapadno od Mamutice za potrebe Rugby klub Novi Zagreb

Zaključak o izmještanju prometnog znaka zabrane prometa osim vozila dječjeg vrtića – izmjestiti ga na kraj parkinga


VMO UTRINE

	Zaključak o zaštiti postolja za rasvjetu

	Zaključak o pranju nadstrešnica na autobusnim i tramvajskim stanicama

	Zaključak o izmjeni vezanoj uz promjenu naplate parkiranja

	Zaključak o iscrtavanju novog pješačkog prijelaza na lokaciji Kombolova/Marjanovićev prilaz

	Zaključak o zatvaranju šahta na lokaciji atomskog skloništa, Strohalov prilaz bb 



	


VMO VELIKO POLJE 

Zaključak o podršci peticiji stanara Bračke ulice za postavljenje usporivača prometa
Zaključak o postavljanju novih i obnovi starih nadstrešnica

Zaključak o uklanjanju znaka zabrane prometa ispred Imotske i Biševske ulice na lijevo

Zaključak o postavljanju stupića u Velikopoljskoj ulici na cesti ispred poduzeća "Staklo Piletić"

Zaključak o postavljanju Viktorijinog zdenca

Zaključak o izradi prometne studije

VMO ZAPRUĐE

	Zaključak o prijedlogu lokacija spuštanja cestovnih rubnjaka u naselju

	Zaključak o traženju mišljenja za postavljanje uspornika na ulici D.T. Gavrana, Trumbićevoj ulici i Adamičevoj ulici

	Zaključak o zahtjevu za rekonstrukcijom raskrižja  ulice D.T. Gavrana i silazne ceste s Mosta mladosti

	Zaključak o hitnom postavljanju izdignutog pješačkog prijelaza na ulici D. T. Gavrana


3. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 2. Objedinjeni zaključci vijeća mjesnih odbora prema Zagrebačkom holdingu d.o.o. Podružnica Zrinjevac
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno  (14 „za“) donijeli
Z A K L J U Č A K 

o objedinjenim zaključcima vijeća mjesnih odbora prema Zagrebačkom holdingu d.o.o. Podružnica Zrinjevac

2. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:

VMO DUGAVE

Zaključak o prijedlogu pozicija novih koševa za smeće za sitni otpad u naselju

VMO SLOBOŠTINA

Zaključak o potrebi i lokacijama za nove koševe za smeće

	VMO SREDIŠĆE

	Zaključak o čišćenju izmeta vrana u Središću



	


VMO TRAVNO

Zaključak o pražnjenju košarica za sitni otpad u parku Travno

2. Ovaj će zaključak biti upućen Zagrebačkom holdingu d.o.o., Podružnici Zrinjevac.
Ad 3. Objedinjeni zaključci vijeća mjesnih odbora prema Zagrebačkom holdingu d.o.o. Podružnica Čistoća
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno (14 „za“) donijeli
Z A K L J U Č A K 

o objedinjenim zaključcima vijeća mjesnih odbora prema Zagrebačkom holdingu d.o.o. Podružnica Čistoća
1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:

VMO BUZIN

Zaključak o pozicijama koševa za smeće za sitni otpad u naselju Buzin
VMO DUGAVE
Zaključak o prijedlogu pozicija novih koševa za smeće za sitni otpad u naselju
VMO JAKUŠEVEC

Zaključak o postavljanju koševa za otpad na nogostupima na području MO Jakuševec

VMO SLOBOŠTINA

Zaključak o potrebi i lokacijama za nove koševe za smeće
VMO SOPOT

Zaključak o postavljanju koševa za otpatke u naselju Sopot
	VMO SREDIŠĆE

	Zaključak o čišćenju izmeta vrana u Središću



	


VMO TRAVNO
Zaključak o postavljanju dodatnih spremnika za odlaganje psećeg izmeta

Zaključak o pražnjenju košarica za sitni otpad u parku Travno

	

	


VMO VELIKO POLJE
Zaključak o potrebi koševa za smeće
2. Ovaj će zaključak biti upućen Zagrebačkom holdingu d.o.o., Podružnici Čistoća.
Ad 4. Davanje mišljenja na inicijativu 1POSTOZAGRAD za provođenje javnog natječaja za tipski model zagrebačke javne česme
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno (14 „za“) donijeli
Z A K L J U Č A K 

o davanju mišljenja na inicijativu 1POSTOZAGRAD za provođenje javnog natječaja za tipski model zagrebačke javne česme

3. Vijeće gradske četvrti Novi Zagreb - istok podržava inicijativu 1POSTOZAGRAD i zahtjev da Grad Zagreb raspiše natječaj za dizajn nove tipske česme koji bi bolje odgovarao potrebama građana za pristup pitkom vodom.
4. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 5.  davanju mišljenja na Prijedlog statutarne odluke  o izmjenama i dopunama Statuta Grada Zagreba
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno (14 „za“) donijeli
Z A K L J U Č A K

 o davanju mišljenja na Prijedlog statutarne odluke 
o izmjenama i dopunama Statuta Grada Zagreba
1. Vijeće Gradske četvrti Novi Zagreb – istok daje pozitivno mišljenje na Prijedlog statutarne odluke o izmjenama i dopunama Statuta Grada Zagreba.
2. Ovaj će zaključak biti upućen  Gradskoj Skupštini – Odboru za Statut, Poslovnik i propise.

Ad 6. Davanje mišljenja na Prijedlog odluke  o osnivanju Savjeta za socijalnu skrb
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno (14 „za“) donijeli
Z A K L J U Č A K

 o davanju mišljenja na Prijedlog odluke  o osnivanju Savjeta za socijalnu skrb

1. Vijeće Gradske četvrti Novi Zagreb – istok daje pozitivno mišljenje na Prijedlog odluke  o osnivanju Savjeta za socijalnu skrb.
2. Ovaj će zaključak biti upućen  Stručnoj službi gradske uprave.

Ad 7.  Davanje mišljenja na Prijedlog zaključka o donošenju Akcijskog plana energetske učinkovitosti 2022.-2024.

Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno (14 „za“) donijeli
Z A K L J U Č A K

 o davanju mišljenja na Prijedlog zaključka o donošenju 

Akcijskog plana energetske učinkovitosti 2022.-2024.

1. Vijeće Gradske četvrti Novi Zagreb – istok daje pozitivno mišljenje na Prijedlog zaključka o donošenju Akcijskog plana energetske učinkovitosti 2022.-2024.
2. Ovaj će zaključak biti upućen  Stručnoj službi gradske uprave.

Ad 8.  Problem prometa oko Betinske i Masleničke ulice u naselju Veliko Polje

Izvjestitelj:  Tonko Bogovac.

Član Vijeća Davor Matković iznosi mišljenje i ističe da je udaljen sto metara zračne linije. Imao sam privatno zbog toga dosta neugodnosti. U te dvije do tri male ulice se redovno i svakodnevno parkira dva do tri šlepera, a to su male ulice po sto metara. Problem je kad prođe drugi kamion, a djeca idu u školu. Zvao sam najmanje pedeset puta Komunalno redarstvo, gdje su dolazili i stavljali lisice na kamion. Dolazile su mi i osobne prijetnje. Stanu dvije, tri labudice koje istovaruju po deset vozila jer im je bolje u ulicama istovariti nego ispred salona jer bi si onda pravili gužvu. 
Članica Vijeća Alena Rosandić – Vujnović ističe kako bi možda bilo dobro to adresirati i na Policiju, jer oni bilježe nesreće gdje je bilo, koliko i kad, ali da i njima ide taj zaključak. 

Nakon rasprave, članovi Vijeća su glasovali te jednoglasno (14 „za“) donijeli

Z A K L J U Č A K 

o problemu prometa oko Betinske i Masleničke ulice

u naselju Veliko Polje

1. Vijeće Gradske četvrti Novi Zagreb - istok traži od Sektora za promet prilagodbu cestovne infrastrukture i prometne signalizacije u Velikom Polju s ciljem smanjenja mogućnosti nastanka budućih nesreća oko Betinske i Masleničke ulice.

2. Vijeće Gradske četvrti Novi Zagreb - istok kao jedno od rješenja podržava i prijedlog Mjesnog odbora Veliko polje da se promet teretnim vozilima omogući isključivo na glavnoj cesti (Velikopoljska) i ulicama koje direktno vode do poslovnih subjekata, a zabrani na svim sporednim i pogotovo nepreglednim te infrastrukturom neadekvatnim ulicama. Također, križanja koja obuhvaćaju ulice kojima je dozvoljeno kretanje teretnih vozila moraju biti pregledna i sigurna prvenstveno za pješake i ostale sudionike u prometu koji nisu u teretnim vozilima.

3. Vijeće Gradske četvrti Novi Zagreb - istok smatra da je Sektor za promet dužan osigurati sigurno kretanje pješaka kao najviši prioritet, viši i od prava na slobodno kretanje teretnih vozila, te drži da nepostupanje Sektora za promet s ciljem da osigura sigurnost nemotoriziranih sudionika u prometu posljedično znači i snošenje odgovornosti sektora za promet za svaku prometnu nesreću koja se njihovim djelovanjem mogla spriječiti.

4. Vijeće Gradske četvrti Novi Zagreb - istok također predlaže postavu znaka zaustavljanja teretnih vozila unutar Betinske i Masleničke, kao i Bibinjske ulice.

5. Od Policijske uprave zagrebačke traži se informacija o broju evidentiranih nesreća unutar predmetnih ulica te pojačani nadzor i postupanje u cilju osiguranja sigurnosti pješaka.

6. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet i Policijskoj upravi zagrebačkoj, Sektoru za javni red i sigurnost – Službi prometne policije.
Ad 9.  Zabrana parkiranja i označavanju pješačkog prijelaza u Ulici Brune Bušića

ispred kbr. 5-7

Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno (14 „za“) donijeli
Z A K L J U Č A K 

o zabrani parkiranja i označavanju pješačkog prijelaza u Ulici Brune Bušića

ispred kbr. 5-7

1. Vijeće Gradske četvrti Novi Zagreb - istok traži uspostavu zabrane parkiranja u ulici Brune Bušića ispred kbr. 5-7  te označavanje pješačkog prijelaza na istoj lokaciji.
2. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 10.  Informacija od komunalnog redarstva o broju svinja u Gradskoj četvrti
Izvjestitelj:  Domagoj Stepić 
Predsjednik Vijeća Tonko Bogovac predlaže da nas iz Komunalnog redarstva gosp. Domagoj Stepić ukratko izvijesti o stanju svinja u Gradskoj četvrti. 
Domagoj Stepić - Informativno vas mogu sve obavijestiti da smo mi do sada izdali 23 rješenja od toga 17 rješenja je ukinuto, stranke su postupile po našim rješenjima. Izdali smo 7 prekršajnih kazni od toga 4 su plaćene, a na 1 je uložen prigovor. Imamo 6 farmi na kojoj su još aktualna naša rješenja, od tih 6 farmi, 4 stranke su voljne u nekom kraćem periodu od dva mjeseca ukloniti te životinje. Ostaju problematične dvije farme. Jedan slučaj je stranka koja ne surađuje i gdje idemo s kaznama i svim mogućim mjerama protiv stranke. U drugom slučaju stranka surađuje i pokušavamo u suradnji doći do rješenja sa Gradskim uredom za gospodarstvo da se te životinje izmjeste. To je ukratko informacija kakva je trenutna situacija na terenu. Nadam se da ćemo taj problem potpuno riješiti u skorije vrijeme 

Članica Vijeća Ružica Palijan - Živim blizu jedne farme koja sada izuzetno jako smrdi, strahovito smrdi, to je onaj vlasnik koji je stalno prijavljivan zbog vanjske gnojnice vjerojatno namjerno to radi, vodi tu farmu prema krajevima. Zašto njega ne kažnjava sanitarna inspekcija. 
Domagoj Stepić - Što se tiče gnojnice to vam je u nadležnosti veterinarske inspekcije. Sad da ne govorimo o nadležnostima, najgori slučaj bi bio da grad Zagreb ide izmjestiti te životinje jer to je i najskuplji način. Zato idemo kroz upravni postupak, gdje stranka ako ne izvršava naše rješenje mi možemo izdati kaznu, što smo išli i ta kazna ako stranka ne postupi po rješenju se može i povećavati, to i radimo.  

Članica Vijeća Svjetlana Lugar postavlja pitanje može li se znati koje su to dvije farme. 
Domagoj Stepić - Ako ste stranka u postupku, svaka stranka u postupku ima pravo uvida u predmet. Mislim da niste stranka u postupku i ja vam ne bi odavao detalje. 

Članica Vijeća Olgica Gavrilović - Mene zanima, ako se može znati kolike su kazne, ako su kazne niske mi to možemo čekati još petnaest godina da se to riješi. 
Domagoj Stepić - Kazne su vam sada i do 10.000kn u upravnom postupku, a u prekršajnom postupku su one nešto niže i mislim da se radi o 1.000kn. Ako hoćete postavite pitanje na redarstvo, dat ćemo vam sve konkretne odgovore. 
Članica Vijeća Olgica Gavrilović - Moje mišljenje je, ako su kazne niske od toga nema ništa. 
Domagoj Stepić - Kazne nisu po meni niske, kazne se mogu povećavati i kazne će se povećavati radi se na te dvije farme od kojih je jedna problematična i zakonski će se ih stisnuti da to bude na što manju štetu građana grada Zagreba i samog grada Zagreba.

Članica Vijeća Alena Rosandić – Vujnović - Mene zanima što je s neprijavljenim farmama koje nisu prijavljene, da li imamo kakvog utjecaja na te ljude koje drže nelegalno.
Domagoj Stepić - Svi koji su u zoni zabrane držanja podliježu tome. Vi možete sada poslije sjednice podnijeti prijavu na Redartvo hr, izlazimo na terene i konstantno smo na terenu. 

Ad 15. Pitanja, prijedlozi i obavijesti
Predsjednik Vijeća Tonko Bogovac predlaže da se rezimira još par stvari. Na sljedećoj sjednici u 6. mjesecu, trebali bi dati inicijative za izmjene GUP-a. Dakle, to je nešto što smo si zacrtali napraviti sljedeći mjesec, sad se još uvijek skupljaju inicijative, nije još definirano kad će se to točno ići u proceduru izmjena samog GUP-a, ali poanta da se inicijative skupe. Inicijative može podnijeti svaki građanin i uputa je da bi Vijeća gradske četvrti i Mjesnih odbora isto trebale dati inicijative i to primarno od javnog interesa obzirom da građani najčešće daju inicijative sa primarno privatnim interesima, a naravno naglasak bi bio da vijećnici daju inicijative koje su od značaja za širi dio naselja. Mislim da smo definirali rokove. Ideja je da bi za sljedeću sjednicu trebali pripremiti gotove inicijative ono što još možemo napraviti, ako ima nekih prijedloga koji su u fazi, a koja zahtjeva nekakvo dodatno mišljenje Gradskog ureda za strategiju ukoliko to budete poslali do 13.6. Ako ih pošaljete meni onda ćemo se dogovoriti da napravimo nekakvu još konzultaciju s Gradskim uredom sa strategiju oko toga da nam oni daju nekakav prijedlog kako te inicijative formulirati. Nakon toga onda bismo na toj sjednici gradske četvrti koja je planirana po ovome 27.06. usvojili te inicijative raspravom i zaključkom na sjednici vijeća, a nekad do 20.06. kad bi se slao poziv trebali imati i objedinjeni dio kad bi se slao taj poziv da možete to pogledati i o tome raspraviti i pripremiti se prethodno. Po tom onda u sedmom mjesecu je da napravimo prijedlog prioriteta Plana komunalnih aktivnosti kako za sljedeću godinu tako i za iduće tri. Očekivao bi od vijećnika da do ovog roka koji smo dali i vijećnicima mjesnih odbora do 08.07. mogu ovom radnom tijelu za Plan komunalnih aktivnosti predložiti aktivnosti koje bi mogli realizirati sljedeće godine i one iduće 2 koje dolaze nakon toga. Pa eto čisto sam rekao ta tri datuma da imate na umu. Dakle, ako niste sigurni konkretno, imate nekih pitanja oko tih inicijativa pošaljite mi do 03.06., a objedinili bi ih do 10.06. tako da im 20.06. možemo poslati konkretno prijedlog za sjednicu Vijeća Gradske četvrti 27.06. Nadalje, 08.07. je rok za predaju prijedloga prioriteta za Plan komunalnih aktivnosti za iduću godinu. Što se tiče sjednice Vijeća Gradske četvrti ja bi je planirao za sada 18.07., to je četiri dana nakon Gradske skupštine s obzirom da ta sjednica ima manje točaka dnevnog reda. Ne očekujem da ćemo mi morati davati neka mišljenja za tu sjednicu pa planiramo sljedeću sjednicu Vijeća gradske četvrti sredinom sedmog mjeseca. U osmom mjesecu predviđam da ne moramo imati sjednicu s obzirom da to i Poslovnikom nije predviđeno pa bi se tek onda nakon toga sastajali u devetom mjesecu. 

Članica Vijeća Sandra Kapetanović Bitići postavlja pitanje vezano uz Bundek za ugostiteljski objekt što je zatvoren.

Predsjednik Vijeća Tonko Bogovac - Nisam iskreno dalje pitao nakon onog što smo pričali i saznali da oni ne rade preko zime. Nisam bio tamo, ali pretpostavljam da on i dalje ne radi. Kada sam pokušavao doći do tih informacija, tražio sam tko je vlasnik na samom objektu, ali to nije navedeno. Poslat ću upit imovincima da provjerim tko je u zakupu tog objekta. 
Dovršeno u 19.50 sati.

Zapisnik izradio: Matej Šipura.
KLASA: 024-08/22-002/160
URBROJ: 251-13-11-9/001-22-2
Zagreb, 23. svibnja 2022.
Predsjednik

Vijeća Gradske četvrti

Novi Zagreb - istok   

         Tonko Bogovac

